ΓΡΑΠΤΗ ΕΡΩΤΗΣΗ E-2684/00

υποβολή: Roberta Angelilli (UEN) προς την Επιτροπή

(1 Σεπτεμβρίου 2000)

Θέμα: Κατάσταση επείγοντος λόγω των πυρκαγιών στην Ιταλία

Λαμβάνονταςπόψη:

- ότι η Κοινότητα και τα κράτη μέλη αποδίδουν ιδιαίτερη σπουδαιότητα στην προστασία της δασικής κληρονομιάς, όπου συμπεριλαμβάνονται τόσο τα δάση όσο και τα αλσύλλια, και έχουν αναλάβει σε διεθνές επίπεδο δεσμεύσεις σχετικά με τη βιώσιμη ανάπτυξη των δασών και των δασικών οικοσυστημάτων (όπως βλέπουμε στον κανονισμό ΕΟΚ αριθ. 3528/86(1) και στο έγγραφο COM(1999)379 τελ.(2)) και ότι στα νότια κράτη της Ευρωπαϊκής Ένωσης βρίσκεται σε εξέλιξη διαδικασία απερήμωσης, με την οποία η βλάστηση τύπου μεσογειακής μακκίας αποκτούν ιδιαίτερη σημασία για τη διατήρηση των οικοσυστημάτων αυτών των ξηρών και ημί-ξηρων ζωνών"

- ότι στην Ιταλία έχουν διαπιστωθεί πολυάριθμα επεισόδια πυρκαγιάς προερχόμενης από εμπρησμό, ιδιαίτερα στην περίπτωση της μεγάλης πυρκαγιάς του πευκώνα της Ostia στα περίχωρα της Ρώμης, που οφείλεται επίσης και στην ανεπάρκεια της δημοτικής διοίκησης (έλλειψη καθαριότητας και διαχείρισης του πρασίνου, ανεπαρκής επόπτευση, ανεπάρκειαλικού βοήθειας όπως οι πυροσβεστικές φωλεές), και ότι το πάρκο, με διάταγμα της 29ης Μαρτίου 1996 που δημοσιεύθηκε στην ιταλική Εφημερίδα της Κυβερνήσεως, κηρύχθηκε κρατικός φυσικός δρυμός της παραλίας της Ρώμης, με διαχείριση αναλαμβανόμενη από τη Δήμο της Ρώμης που συνοδεύεται και με σχετική χρηματοδότηση"

- ότι ο νόμος που προβλέπει κατάλληλες ποινές για τους πυρομανείς βρίσκεται ακόμα σε φάση αναμονής για τη συζήτησή του στο Ιταλικό Κοινοβούλιο, και ότι το σχέδιο του νόμου-πλαισίου, που ιδρύθηκε στις 28 Ιουλίου 1999 από τη Γερουσία, βρίσκεται από το Σεπτέμβριο στην Επιτροπή Περιβάλλοντος του Ιταλικού Κοινοβουλίου.

1. Μπορεί η Επιτροπή να εκφράσει γνώμη για τις καθυστερήσεις τόσο του Ιταλικού Κοινοβουλίου όσο και του Δήμου της Ρώμης σχετικά με την εφαρμογή του συνόλου των νομοθετικών και λειτουργικών μέτρων που θα αποσκοπούν στην πρόβλεψη των πυρκαγιών;

2. Μπορεί η Επιτροπή να διατυπώσει μια γενική κρίση για το ζήτημα;

(1) ΕΕ L 326 της 21.11.1986, σελ. 2.

(2) ΕΕ C 307 E της 26.10.1999, σελ. 32.

Απάντηση του κ. Fischler εξ ονόματος της Επιτροπής

(25 Οκτωβρίου 2000)

1. Παρά το γεγονός ότι η καταπολέμηση της εγκληματικότητας καθώς και των πυρκαγιών ανήκει στην αρμοδιότητα των κρατών μελών, η Επιτροπή ελπίζει ότι θα τεθούν το συντομότερο δυνατόν επαρκή νομοθετικά και επιχειρησιακά μέτρα, ιδίως στην περιφέρεια του Lazio.

2. H Επιτροπή συμφωνεί πλήρως με την άποψη του Αξιότιμου Μέλους του Κοινοβουλίου ως προς την σημασία της προστασίας των μεσογειακών δασικών οικοσυστημάτων των άγονων και ημιάγονων περιοχών καθώς και για την ανάγκη εφαρμογής αποτελεσματικών ενεργειών πρόληψης και εποπτείας.

Γι' αυτό το λόγο, εξάλλου, η Επιτροπή ενέκρινε, στις 17 Ιουλίου 2000, στο πλαίσιο του κανονισμού (ΕΟΚ) αριθ. 2158/92 του Συμβουλίου, της 23ης Ιουλίου 1990(1), πρόγραμμα 3,68 εκατ. ευρώ, από τα οποία 1,67 εκατ. ευρώ ως κοινοτική συνδρομή, για την προστασία των δασών κατά των πυρκαγιών που παρουσιάστηκε από την Ιταλική Κυβέρνηση για το έτος 2000. Το πρόγραμμα αυτό προβλέπει την θέση σε εφαρμογή ενεργειών εποπτείας των δασών, όπως είναι η προμήθεια οχημάτων παντός εδάφους για άμεση επέμβαση, ή απόκτηση εξοπλισμού ραδιοεπικοινωνιών, η δημιουργία οδών πρόσβασης, ζωνών πυροπροστασίας και σημείωνδροληψίας, η πραγματοποίηση ενεργειών κατάρτισης προσωπικού και η σύνταξη μελετών σχετικά με τα αίτια των πυρκαγιών καθώς και την εφαρμογή εκστρατειών ενημέρωσης του κοινού.

Αναφορικά με την περιφέρεια του Lazio, το πρόγραμμα αγροτικής ανάπτυξης που εγκρίθηκε από την Επιτροπή στις 20 Ιουλίου 2000 προέβλεπε ενέργειες πρόληψης και καταπολέμησης των δασικών πυρκαγιών. Η εφαρμογή των ενεργειών αυτών θα μπορούσε να βελτιώσει αποτελεσματικά την κατάσταση των δασικών πυρκαγιών στην περιφέρεια αυτή, εφόσον το σχέδιο προστασίας των δασών της περιφέρειας αυτής διαβιβαζόταν στην Επιτροπή και αποτελούσε αντικείμενο ευνοϊκής γνωμοδότησης.

(1) ΕΕ L 217 της 31.7.1992.